
R E F E R A T

privind finantarea de la bugetul local in vederea realizarii lucrarilor de renovare a lacasului de cult a Bisericii Crestine Baptiste Golgota din Timisoara

 Prin adresele cu nr. SC2014-014156/30.05.2014 si SC2014-015732 Biserica Crestina Baptista Golgota a solicitat Municipiului Timisoara sprijin financiar, in vederea renovarii cladirii bisericii, situate in Timisoara, P-ta Atena nr.1, inscrisa in Cartea Funciara, cu nr. 432278, nr.top 2594.

Solicitantul, Biserica Crestina Baptista Golgota a transmis extrasul din procesul-verbal al sedintei comitetului bisericii din data de 9.06.2014, care cuprinde Hotararea comitetului bisericii privind renovarea cladirii lacasului de cult din Timisoara, privind atribuirea lucrarii catre SC Construct Ro.Or SRL, respectiv pentru urmatoarele lucrari de renovare: repararea acoperisului cladirii cu termoizolatie si hidroizolatie, repararea cupolei de sticla – inlocuirea sticlei cu sticla cu transfer termic foarte mic, termoizolatia cladirii cu polistiren si tencuiala decorativa.

Totodata, Biserica Crestina Baptista Golgota a anexat in dosarul cu documente pentru finantare:

 -contractul de prestari servicii nr.08./16.06.2014 cu SC Construct Ro.Or SRL, avand ca obiect executia de lucrari de constructii: refacere invelitoare si executie termosistem fatade, conform anexe la contract;

-Anexa nr.1 la contract- refacere invelitoare;

-Anexa nr.2-izolare termica exterioara;
-liste cu cantitatile de lucrari pentru refacere invelitoare si izolare termica exterioara.

Valoarea totala a lucrarilor cuprinse in anexele la contract este in suma de 52.378 euro, echivalentul a cca.231.000 lei, din care comitetul bisericii solicita de la Municipiul Timisoara o finantare de 130.000 lei.

  
Mentionam ca, în conformitate cu prevederile art. 3 alin. 3 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

Biserica Golgota din Timisoara Piata Antena nr.1, CF 7874229, autorizatie de functionare nr. 1264/2009, a fost infiintata in anul 1979 si functioneaza in temeiul art. 29 alin. (3) si al 108 din Constitutia Romaniei, republicata, precum si al art. 49 alin. (2) si (3) din Legea nr.489/2006, privind libertatea religioasa si regimul general al cultelor si conform statutului de functionare si organizare a Cultului Crestin Baptist aprobat prin HG nr.58/2008.
In bugetul local al Municipiului Timisoara pe anul 2014, s-a prevazut la cap. 67.02.’’ Cultura, recreere si religie’’, subcap.67.02.50 ’’Alte servicii in domeniile culturii, recreerii si religiei’’ suma de  1.600.000 lei. Din aceasta valoare a fost cheltuita suma de 1.175.000 lei, alocata prin hotarari de consiliu local, pentru finantarea unor lucrari la alte lacasuri de cult din Timisoara, rezultand o suma disponibila de 425.000 lei.

Avand in vedere cele mentionate, propunem alocarea sumei de 100.000 lei din bugetul

local, din subcap.67.02.50 "Alte servicii în domeniile culturii, recreerii şi religiei ",  pentru Biserica Crestina Baptista Golgota din Timisoara, pentru realizarea lucrarilor de renovare a locasului de cult din Timisoara, P-ta Atena, nr.1. Lucrarile se vor executa conform documentatiei tehnice a beneficiarului.


Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
          Drept pentru care propunem comisiilor de specialitate din Consiliul Local proiectul de hotarare anexat.

